b"\n_START_ARTICLE_\nXinxa ratllada\n_START_SECTION_\nDescripci\xc3\xb3\n_START_PARAGRAPH_\nPot assolir a una longitud de 8-12 mm. El cos \xc3\xa9s pr\xc3\xa0cticament rod\xc3\xb3, amb un gran escut. El color de la cara superior del cos sol ser el roig brillant, amb \xc3\xa0mplies ratlles longitudinals negres. El pronot t\xc3\xa9 sis bandes negres. Les antenes s\xc3\xb3n de color negre. Els costats de l'abdomen tamb\xc3\xa9 s\xc3\xb3n rojos amb moltes taques negres menudes. Les potes poden ser de color negre o roig, depenent de la subesp\xc3\xa8cie. Les nimfes no tenen el patr\xc3\xb3 de ratlles roig-negre, majorit\xc3\xa0riament s\xc3\xb3n de color bru o grisenc._NEWLINE_La femella pon els ous en paquets a la part inferior de les fulles. Quan en ixen les larves la mare les custodia per un curt espai de temps. Els nounats hauran de fer fins a 5 mudes per ser madurs sexualment. Es dimorfisme sexual \xc3\xa9s inexistent._NEWLINE_Es solen trobar en grups damunt d'infloresc\xc3\xa8ncies d'aster\xc3\xa0cies i api\xc3\xa0cies, alimentant-se de la saba de les quals. La seua coloraci\xc3\xb3 aposem\xc3\xa0tica adverteix als possibles depredadors que t\xc3\xa9 un gust repugnant. A m\xc3\xa9s quan es sent en perill pot desprendre un l\xc3\xadquid pudent amb finalitats dissuasives.\n_START_SECTION_\nDistribuci\xc3\xb3\n_START_PARAGRAPH_\nG. lineatum italicum \xc3\xa9s comuna a la major part d'Europa, mentre que G. lineatum lineatum es pot trobar al Nord d'\xc3\x80frica, sud de Fran\xc3\xa7a, C\xc3\xb2rsega, Pen\xc3\xadnsula Ib\xc3\xa8rica, sud d'It\xc3\xa0lia, Sardenya i a l'Orient Pr\xc3\xb2xim."